CELEX: 32008D0987
Language: sl
Date: 2008-12-16 00:00:00
Title: 2008/987/ES: Odločba Komisije z dne 16. decembra 2008 o dodelitvi dodatnih ribolovnih dni Latviji v Baltskem morju znotraj podrazdelkov 25 in 26 (notificirano pod dokumentarno številko C(2008) 8217)

31.12.2008   
            
            
               SL
            
            
               Uradni list Evropske unije
            
            
               L 352/50
            
         
      ODLOČBA KOMISIJE
   
   z dne 16. decembra 2008
   o dodelitvi dodatnih ribolovnih dni Latviji v Baltskem morju znotraj podrazdelkov 25 in 26
   (notificirano pod dokumentarno številko C(2008) 8217)
   (Besedilo v latvijskem jeziku je edino verodostojno)
   (2008/987/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1404/2007 z dne 26. novembra 2007 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se v letu 2008 uporabljajo v Baltskem morju (1), in zlasti točke 1.3 Priloge II,
   ob upoštevanju naslednjega:
   
               (1)
            
            
               Točka 1.1 Priloge II k Uredbi (ES) št. 1404/2007 določa največje število dni, za katerega je lahko plovilo, ki lovi ribe z vlečnimi mrežami, danskimi potegalkami ali podobnim orodjem z velikostjo mrežnega očesa, enako ali večjo od 90 mm, z zabodnimi mrežami, zapletnimi mrežami ali trislojnimi mrežami z velikostjo mrežnega očesa, enako ali večjo od 90 mm, pridnenimi parangali, parangali razen z visečimi parangali, ročnimi ribiškimi vrvicami in svetlečo opremo, odsotno iz pristanišča v podrazdelkih 25–27 in 28.2, razen v obdobju od 1. julija do 31. avgusta, ko se uporablja člen 8(1)(b) Uredbe Sveta (ES) št. 1098/2007 z dne 18. septembra 2007 o vzpostavitvi večletnega načrta za staleže trske v Baltskem morju in ribištvo, ki izkorišča te staleže, o spremembi Uredbe (EGS) št. 2847/93 in razveljavitvi Uredbe (ES) št. 779/97 (2).
            
         
               (2)
            
            
               V skladu s členom 1 Uredbe Komisije (ES) št. 169/2008 (3) sta podrazdelka cone ICES 27 in 28.2 izključena iz nekaterih omejitev ribolovnega napora ter obveznosti evidentiranja za leto 2008 v skladu z Uredbo (ES) št. 1098/2007.
            
         
               (3)
            
            
               Točka 1.3 Priloge II k Uredbi (ES) št. 1404/2007 omogoča Komisiji, da dodeli državam članicam do 4 dodatne ribolovne dni odsotnosti iz pristanišča na podlagi dokončnih prekinitev ribolovnih aktivnosti, ki so se zgodile od 1. januarja 2005.
            
         
               (4)
            
            
               Latvija je januarja 2008 predložila zahtevek v skladu s točko 1.4 Priloge II k Uredbi (ES) št. 1404/2007, ki vsebuje predvsem seznam latvijskih plovil, ki so lovila ribe s prej navedenimi orodji in so po 1. januarju 2005 dokončno prekinila zadevne ribolovne aktivnosti. Latvija je dopolnilne informacije predložila 4. junija in 10. julija 2008.
            
         
               (5)
            
            
               V skladu s podatkovno bazo Skupnosti o celotnem dovoljenem ulovu (TAC) in kvoti je Latvija od svoje kvote za trsko v podrazdelkih 22–24, ki znaša 694 ton, izmenjala 661 ton. Število dni odsotnosti iz pristanišča, že določeno za Latvijo za ribolov v podrazdelkih 22–24, zadošča za preostale ribolovne priložnosti in ni potrebe po dodelitvi dodatnih dni za to območje.
            
         
               (6)
            
            
               Glede na predložene podatke je mogoče Latviji za leto 2008, poleg že dovoljenih 178 dni na morju za plovila, ki lovijo s prej omenjeno opremo, dodeliti 4 dodatne dni za podrazdelka ICES 25 in 26.
            
         
               (7)
            
            
               Ukrepi, predvideni s to odločbo, so v skladu z mnenjem Odbora za ribištvo in ribogojstvo –
            
         SPREJELA NASLEDNJO ODLOČBO:
   Člen 1
   Največje število dni, določeno v točki 1.1(b) Priloge II k Uredbi (ES) št. 1404/2007, za katero je lahko latvijsko ribiško plovilo odsotno iz pristanišča na leto v podrazdelkih 25 in 26 Baltskega morja, se poveča za 4 dodatne dni na leto. Ta odločba se nanaša na plovila, ki uporabljajo vlečne mreže, danske potegalke ali podobno orodje z velikostjo mrežnega očesa, enako ali večjo od 90 mm, z zabodnimi mrežami, zapletnimi mrežami ali trislojnimi mrežami z velikostjo mrežnega očesa, enako ali večjo od 90 mm, pridnenimi parangali, parangali razen z visečimi parangali, ročnimi ribiškimi vrvicami in svetlečo opremo.
   Člen 2
   Ta odločba je naslovljena na Republiko Latvijo.
   
      V Bruslju, 16. decembra 2008
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 312, 30.11.2007, str. 1.
   
      (2)  UL L 248, 22.9.2007, str. 1.
   
      (3)  UL L 51, 26.2.2008, str. 3.